-at ráðgeva landsstýri og vinnu í granskingarpolitiskum spurningum-at umsita Granskingargrunnin, sum veitir fígging til gransking og menning Granskingargrunnurin skal vera virkin fyri, at granskingarførleikin mennist, eitt nú við at stuðla ph. d. lestri og øðrum vísindaligum útbúgvingum eftir kandidatstig. Eisini skal grunnurin stuðla granskingarætlanum, bæði tá tað snýr seg um grundgransking og endamálsgransking. Grunnurin skal skapa neyðugu fyritreytirnar fyri gransking og menning-bæði viðvíkjandi útvegan av tilfari, og tá tað snýr seg um at menna fysiska og tøkniliga umhvørvið. Í fyrisitingini hjá Granskingarráðnum eru í løtuni fýra starvsfólk, umframt nøkur atknýtt starvsfólk sí her Granskingarnevndin 7 limir eru í nevndini, sum verða tilnevndir fyri 3 ár í senn og kunnu ikki sita í nevndini longur enn 2 skeið í senn. Landsstýrismenninir í ávikavist granskingarmálum, heilsumálum, vinnumálum og fiskivinnumálum tilnevna hvør sín lim, Føroya Arbeiðsgevarafelag tilnevnir 1 lim, og umboð fyri løntakarafeløgini tilnevna 1 lim. Harumframt tilnevnir landsstýrismaðurin í granskingarmálum ein lim, sum eisini er formaður í nevndini. Les meira um nevndina her Afturat hesum er Føroya Vísindaráð, sum orðar yvirskipaða granskingarpolitikk Føroya við felags hugsjón, sum fevnir um gransking, menning og nýskapan. Í Vísindaráðnum eru: løgmaður, landsstýrismenninir í ávíkavist granskingarmálum, vinnumálum, innlendismálum, fíggjarmálum, fiskivinnumálum og heilsumálum, eitt umboð tilnevnt av Føroya Arbeiðsgevarafelag, eitt umboð tilnevnt av løntakarafeløgunum, eitt umboð tilnevnt av Fróðskaparsetri Føroya og tvey umboð fyri sektorgranskingarstovnar. Harumframt kann løgmaður tilnevna upp til 2 ráðslimir. Skipanin við Vísindaráðnum verður eftirmett í løtuni, nýtt Vísindaráð er tí ikki tilnevnt enn. Játtan Tvær ymiskar játtanir eru á løgtingsfíggjarlógini til stovnin. Onnur játtanin-stovnsnummar 131184-er til Granskingargrunnin. Hetta er peningurin, sum verður játtaður til granskinagrverkætlanir. Hin játtanin-stovnsnummar 133015-er til Granskingarráðið og tað er til rakstur av fyrisitingini, bæði av Granskingargrunninum og Horizon 2020 uppgávunum. Konta: 2008 2010 2012 2013 2014 2015 131184 6930 6930 6930 6582 6582 6582 7000 6500 7500 7500 133015 2413 2300 2499 2348 2348 2348 2348 2348 2348 2377 Yvirlit yvir, hvør hevur fingið játtan úr Granskingargrunninum til verkætlanir síðani 1996, sæst her